  
Proces - verbal 
al ședinței ordinare a Consiliului Județean Vrancea 
din data de 29 iunie 2026


[bookmark: _Hlk162863618]În  data  de 29 iunie 2026, la  sediul  Consiliului  Județean  Vrancea  din  Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

Președintele Consiliului Județean Vrancea, domnul Nicușor Halici,  a deschis ședința ordinară, convocată prin Dispoziția nr. 273 din 23 iunie 2026, cu îndeplinirea procedurilor legale în materie. Ședința s-a desfășurat cu prezența fizică a aleșilor locali, caracterul public al acesteia fiind asigurat prin publicarea pe site a minutei, imediat după ședință și prin transmiterea dezbaterilor online. 
S-a constatat că este îndeplinit cvorumul necesar pentru ca ședința să fie legal constituită, fiind prezenți 23 din care 22 de consilieri județeni în funcție din totalul de 32, la care se adaugă și președintele Consiliului Județean Vrancea, domnul Nicușor Halici. Absenți au fost domnii consilieri județeni Alexandru Ciprian Epure, Ionel Cel-Mare, Nelu Bucur, Cristian Onia, Mihăiță Andrei Lungu, Dănuț Mocanu, Ionel Carabă, Dan Ene. Absenți motivați au fost domnii consilieri județeni Contantin Toader și Daniel Toma Palade.

Președintele Consiliului Județean Vrancea, domnul Nicușor Halici a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.   
În conformitate cu prevederile legale, domnul președinte Nicușor Halici a dat cuvântul secretarului general al județului, doamna Raluca Dan pentru a supune spre aprobare procesul-verbal al ședinței ordinare din 25 mai 2026, procesul-verbal al ședinței extraordinare din 8 iunie 2026 și procesul-verbal al ședinței extraordinare convocate de îndată din 23 iunie 2026
[bookmark: _Hlk62727760][bookmark: _Hlk73516682]Fiind supus votului, procesul-verbal al ședinței ordinare din 25 mai 2026 a fost aprobat cu unanimitate de voturi. 
Fiind supus votului, procesul-verbal al ședinței extraordinare din 8 iunie 2026 a fost aprobat cu unanimitate de voturi. 
Fiind supus votului, procesul-verbal al ședinței extraordinare convocată de îndată din 23 iunie 2026 a fost aprobat cu unanimitate de voturi. 
Președintele Consiliului Județean Vrancea, domnul Nicușor Halici, a adus la cunoștința plenului că, în timpul desfășurării ședinței, s-a alăturat lucrărilor Consiliului Județean domnul consilier județean Cristian Onia, astfel, cvorumul fiind de 24.
Președintele Consiliului Județean Vrancea, domnul Nicușor Halici, a informat  că, ulterior convocării ședinței, au fost transmise două proiecte de hotărâre care completează și înlocuiesc proiectele înscrise la punctele 2 și 4 de pe proiectul ordinii de zi.
Președintele Consiliului Județean Vrancea, domnul Nicușor Halici a propus suplimentarea ordinii de zi cu 8 proiecte de hotărâri definitivate după convocarea Consiliului Județean în ședință, precizând că proiectele îndeplinesc condițiile impuse de Codul Administrativ, rapoartele și avizele comisiilor de specialitate fiind comunicate consilierilor județeni.
Acestea sunt:

Punctul 18 ,,Acordarea unui mandat special domnului Președinte Nicușor Halici, reprezentantul U.A.T. Județul Vrancea, în Adunarea Generală a Asociației de Dezvoltare Intercomunitară „Vrancea Curată”.
[bookmark: _Hlk151112993]Punctul 19 ,,Actualizarea componenței Echipei Intersectoriale Locale (EIL) pentru prevenirea și combaterea violenței domestice și a exploatării copiilor prin muncă”.
Punctul 20 ,,Solicitarea încheierii unui protocol cu Compania Națională de Administrare a Infrastructurii Rutiere, privind delegarea temporară a dreptului de administrare pentru sectorul de drum național DN2 (E85) în suprafață estimată de 1132 mp, identificată în Cartea Funciară nr. 56958 Garoafa”.
Punctul 21 ,,Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2026”.
Punctul 22 ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Covor asfaltic pe DJ 241F, sector Boghești - Prisecani, comuna Boghești, județul Vrancea”.
Punctul 23 ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Covor asfaltic pe D.J. 204P, sector Lăstuni – Tinoasa, Comuna Dumitrești, județul Vrancea”.
Punctul 24 ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Modernizare infrastructură rutieră de drum județean 204L, Chiojdeni (int. DN 2N)-Cătăuți, comuna Chiojdeni, județul Vrancea”.
Punctul 25 „Diminuarea domeniului public al Județului Vrancea cu suprafața de teren de 13.044 mp, aferentă drumului județean 205 P, situată pe amplasamentul coridorului de expropriere al lucrării de utilitate publică de interes național, Autostrada Moldovei A7, pentru loturile Buzău- Focșani si Focșani -Bacău”.

Fiind supusă votului, suplimentarea ordinii de zi, a fost aprobată cu majoritate de voturi. (2 „abțineri”- Mirela Bîznă și Valentin Tobolcea).
Atât suplimentarea ordinii de zi, cât și ordinea de zi a ședinței în integralitatea sa au fost aprobate cu majoritate de voturi. (1 „abținere” -Mirela Bîznă) 

Președintele Consiliului Județean Vrancea, domnul Nicușor Halici a precizat că nu a fost depus niciun amendament la proiectele de hotărâri supuse dezbaterii și a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese. 
Președintele Consiliului Județean Vrancea, domnul Nicușor Halici a procedat la punerea în dezbatere a proiectelor de hotărâri conform ordinii de zi:

· [bookmark: _Hlk194663050]La punctul 1 proiectul privind „Aprobarea bugetului de venituri și cheltuieli al Societății SERVICII PUBLICE VRANCEA S.R.L., pe anul 2026. ”
Președintele Consiliului Județean Vrancea, domnul Nicușor Halici a prezentat principalele activități desfășurate de Societatea Servicii Publice Vrancea S.R.L. de la începerea activității operaționale, precizând că aceasta are ca asociat unic Consiliul Județean Vrancea.
S-a arătat că, la solicitarea Consiliului Județean Vrancea, societatea a executat lucrări de întreținere pe drumurile județene aflate în administrarea instituției, constând în cosirea manuală și mecanizată a vegetației, toaletarea și defrișarea arborilor, ridicarea coronamentului, curățarea platformei drumurilor, decolmatarea șanțurilor, realizarea marcajelor rutiere și montarea indicatoarelor de circulație. În acest sens, au fost prezentate principalele rezultate ale activității desfășurate până la acel moment: cosirea manuală a vegetației pe o suprafață de 132.537 mp, cosirea mecanizată pe peste 173.000 mp, toaletarea a 120 de arbori, ridicarea coronamentului la 3.734 de arbori, defrișarea a 46.074 de arbori cu diametrul sub 15 cm și a 1.402 arbori cu diametrul cuprins între 16 și 30 cm, curățarea mecanizată a platformei drumurilor pe aproximativ 616 km, curățarea manuală a platformei pe circa 1.770 mp, decolmatarea a 142 ml de șanțuri, realizarea a peste 10.900 ml de marcaje rutiere, amenajarea a șase treceri pentru pietoni și montarea a 63 de indicatoare rutiere. Valoarea cumulată a lucrărilor executate până la acel moment a fost de aproximativ 2.472.592 lei.
S-a subliniat că intervențiile realizate nu au acoperit încă întreaga rețea de drumuri județene, existând sectoare asupra cărora nu s-au efectuat lucrări de întreținere de la modernizarea acestora. Totodată, s-a evidențiat starea de colmatare a unor șanțuri și dezvoltarea vegetației în zona de siguranță a drumurilor, aspecte care afectează atât siguranța circulației, cât și evacuarea apelor pluviale.
S-a menționat că societatea și-a completat dotarea tehnică prin achiziționarea unor utilaje destinate lucrărilor de întreținere și deszăpezire, inclusiv a unui buldoexcavator aflat în procedură de autorizare și a unui utilaj multifuncțional de tip Unimog. De asemenea, s-a precizat că sunt necesare investiții suplimentare pentru dezvoltarea capacității operaționale a societății și pentru desfășurarea activității de deszăpezire pe anumite sectoare de drum județean, în paralel cu procedura de achiziție aflată în derulare pentru încheierea unui nou acord-cadru privind serviciile de deszăpezire.
În încheiere, s-a arătat că principalul obiectiv al activității societății îl reprezintă creșterea siguranței circulației pe drumurile județene, prin întreținerea permanentă a infrastructurii rutiere, eliminarea factorilor de risc și realizarea intervențiilor preventive, precizând că lucrările vor continua etapizat, în funcție de prioritățile stabilite și de resursele disponibile, astfel încât întreaga rețea de drumuri județene să beneficieze de lucrările necesare de întreținere.
Doamna consilier județean, Mirela Bîznă, și-a exprimat nemulțumirea cu privire la suplimentarea ordinii de zi ulterior convocării ședințelor, apreciind că această practică afectează desfășurarea activității deliberative. În acest context, s-a solicitat ca proiectele de hotărâre să fie incluse, pe cât posibil, în ordinea de zi comunicată odată cu convocarea ședinței, iar situațiile care impun adoptarea unor măsuri urgente să fie analizate în cadrul unor ședințe extraordinare.
De asemenea, doamna consilier județean a solicitat ca, după transmiterea ordinii de zi, aceasta să nu mai fie completată cu noi proiecte de hotărâre, subliniind importanța unui tratament bazat pe respect reciproc și a unei colaborări instituționale între executiv și consilierii județeni.
Președintele Consiliului Județean Vrancea, domnul Nicușor Halici a precizat că propunerile de suplimentare a ordinii de zi sunt formulate cu respectarea prevederilor legale și nu reprezintă o impunere, ci sunt supuse aprobării plenului, care decide prin vot asupra oportunității acestora.
S-a explicat că proiectele de hotărâre aflate pe ordinea de zi suplimentară sunt condiționate de finalizarea unor documentații întocmite de terți, în baza contractelor de prestări servicii, precum și de parcurgerea procedurilor interne de avizare și verificare la nivelul aparatului de specialitate al Consiliului Județean. Din acest motiv, unele proiecte pot fi transmise ulterior convocării ședinței.
Totodată, s-a arătat că dezbaterea proiectelor în cadrul unei ședințe deja convocate este, din punct de vedere administrativ și procedural, mai eficientă decât convocarea unei noi ședințe, atât pentru consilierii județeni, cât și pentru aparatul de specialitate al Consiliului Județean, contribuind la evitarea întârzierilor în implementarea hotărârilor adoptate.
Doamna consilier județean, Mirela Bîznă, a solicitat clarificări cu privire la utilajele prevăzute în bugetul de venituri și cheltuieli al Societății Servicii Publice Vrancea S.R.L. pentru anul 2026, întrebând dacă acestea urmează să fie achiziționate în stare nouă. Totodată, a exprimat rezerve cu privire la valorile estimate pentru unele dintre echipamente, apreciind că acestea par neconforme cu prețurile practicate pe piață, și a solicitat explicații referitoare la fundamentarea sumelor prevăzute în proiectul de hotărâre, făcând referire, în mod particular, la valoarea estimată pentru achiziția unui trailer.
Președintele Consiliului Județean Vrancea, domnul Nicușor Halici a precizat că valorile estimate pentru achiziția utilajelor au fost fundamentate pe baza ofertelor existente pe piață, urmând ca procedurile de achiziție să stabilească dacă acestea pot fi procurate în limitele bugetului aprobat.
Referitor la valoarea estimată pentru achiziția trailerului, s-a arătat că prețul diferă în funcție de capacitatea și caracteristicile tehnice ale echipamentului.
Totodată, s-a explicat că utilajele multifuncționale de tip Unimog, destinate lucrărilor de întreținere a drumurilor județene, pot fi utilizate atât în sezonul cald, cât și în sezonul rece, fiind echipate pentru activități precum întreținerea drumurilor și deszăpezirea. De asemenea, s-a precizat că acestea sunt prevăzute a fi achiziționate la un cost redus comparativ cu utilajele noi, având în vedere că prețul de achiziție al unor echipamente noi depășește, în general, suma de 400.000 euro pentru fiecare unitate.
S-a arătat că, potrivit opiniilor specialiștilor, anumite utilaje fabricate înainte de anul 2010 prezintă o fiabilitate mai ridicată decât modelele mai noi, motiv pentru care s-a optat pentru achiziționarea unor echipamente second-hand, apreciind că această soluție este mai eficientă din punct de vedere economic și operațional pentru o societate aflată la început de activitate. Totodată, s-a subliniat că defectarea frecventă a utilajelor conduce la perioade îndelungate de indisponibilizare și la costuri suplimentare de exploatare.
Doamna consilier județean, Mirela Bîznă, a solicitat clarificări cu privire la capacitatea Societății Servicii Publice Vrancea S.R.L. de a asigura activitatea de deszăpezire pe drumurile județene, având în vedere complexitatea rețelei rutiere din județul Vrancea. Totodată, doamna consilier județean a întrebat dacă există riscul ca, pe lângă investițiile prevăzute pentru dotarea societății, Consiliul Județean să fie nevoit să încheie și contracte suplimentare pentru serviciile de deszăpezire, ceea ce ar putea conduce la costuri suplimentare pentru această activitate.
Președintele Consiliului Județean Vrancea, domnul Nicușor Halici a precizat că nu se pune problema majorării cheltuielilor aferente activității de deszăpezire, subliniind că obiectivul administrației județene îl reprezintă eficientizarea utilizării fondurilor publice.
S-a arătat că Societatea Servicii Publice Vrancea S.R.L. nu dispune, în prezent, de capacitatea financiară, operațională și de resurse umane necesare pentru a asigura deszăpezirea întregii rețele de drumuri județene, având în vedere și diminuarea bugetului Consiliului Județean față de anul precedent. În consecință, societatea va interveni, în etapa inițială, doar pe un număr limitat de sectoare de drum județean, cu titlu experimental, urmând ca eficiența activității acesteia să fie evaluată comparativ cu cea a operatorilor economici privați.
Totodată, președintele a informat plenul că procedura de achiziție pentru încheierea unui nou acord-cadru privind serviciile de deszăpezire este în desfășurare, ca urmare a expirării acordului anterior, precizând că există posibilitatea ca, pentru unele loturi, să nu fie depuse oferte, situație care ar putea impune reluarea procedurilor de achiziție. De asemenea, s-a subliniat că desfășurarea activității de deszăpezire în județul Vrancea presupune intervenții în condiții dificile, generate de particularitățile fenomenelor meteorologice specifice zonei, care necesită mobilizare rapidă și implică riscuri atât pentru personalul operativ, cât și pentru utilajele utilizate.
Domnul consilier județean, Cristinel Bălosu, a solicitat clarificări cu privire la capacitatea operațională a Societății Servicii Publice Vrancea S.R.L. de a asigura deszăpezirea celor patru sectoare de drum județean, însumând aproximativ 170 km, pentru care urmează să intervină în cadrul proiectului-pilot. Totodată, domnul consilier județean a întrebat dacă dotarea tehnică existentă și utilajele second-hand propuse spre achiziție sunt suficiente pentru desfășurarea în condiții corespunzătoare a activității de deszăpezire pe aceste sectoare.
Președintele Consiliului Județean Vrancea, domnul Nicușor Halici a precizat că utilajele second-hand aflate în dotarea Societății Servicii Publice Vrancea S.R.L. au un cost de achiziție semnificativ mai redus decât echipamentele noi și că, în pofida acestui fapt, societatea a desfășurat lucrări de întreținere a drumurilor județene în valoare de peste 2 milioane de lei.
Totodată, s-a arătat că, prin bugetul propus, este prevăzută achiziționarea a încă două utilaje, astfel încât societatea să dispună de un total de patru echipamente destinate activității de deszăpezire pe sectoarele de drum județean stabilite. Președintele a precizat că realizarea acestor investiții este condiționată de aprobarea bugetului de venituri și cheltuieli al societății.
S-a subliniat că, în situația în care bugetul nu va fi aprobat, Consiliul Județean va fi nevoit să asigure serviciile de deszăpezire prin contractarea acestora de la operatori economici, în cadrul procedurilor de achiziție publică.
De asemenea, președintele a evidențiat că, prin activitatea desfășurată până în prezent, Societatea Servicii Publice Vrancea S.R.L. a executat lucrări de întreținere care, nu au fost realizate în aceeași măsură în perioada derulării contractelor anterioare, menționând, cu titlu de exemplu, lucrări de cosire a vegetației, curățare a șanțurilor și îndepărtare a arborilor din zona de siguranță a drumurilor județene.
Domnul consilier județean, Cristinel Bălosu, a precizat că modul de desfășurare a unor lucrări de întreținere executate de Societatea Servicii Publice Vrancea S.R.L. este deficitar, susținând că deține imagini care, în opinia sa, ilustrează modul de intervenție al echipelor din teren. Totodată, s-a afirmat că, în anumite situații, materialul rezultat în urma curățării platformei drumurilor este depozitat în șanțuri, ceea ce ar determina intervenții ulterioare ale autorităților administrației publice locale pentru decolmatarea acestora.
Președintele Consiliului Județean Vrancea, domnul Nicușor Halici, a menționat  că observațiile formulate cu privire la modul de executare a lucrărilor de întreținere, și a explicat că materialul rezultat în urma curățării platformei drumurilor poate fi depozitat temporar în șanțuri, până la preluarea și încărcarea acestuia cu utilajele specifice.
Totodată, președintele a arătat că activitatea echipelor din cadrul Societății Servicii Publice Vrancea S.R.L. este monitorizată permanent, fiind desfășurată pe baza unui program de intervenții și a unor proceduri de lucru. Acesta a precizat că personalul care nu respectă obligațiile de serviciu va răspunde în condițiile legii și a dat asigurări că orice nereguli constatate vor fi analizate, iar persoanele responsabile vor fi sancționate, după caz.
Domnul consilier județean, Cristinel Bălosu, a reamintit că proiectul de hotărâre a fost respins în cadrul unei ședințe anterioare, apreciind că motivele care au stat la baza respingerii acestuia nu au fost avute în vedere la reintroducerea proiectului pe ordinea de zi.
Președintele Consiliului Județean Vrancea, domnul Nicușor Halici, a arătat că proiectul de buget prevede achiziționarea a încă două utilaje similare celor existente, destinate intervențiilor de întreținere a drumurilor județene atât în sezonul cald, cât și în sezonul rece, apreciind că aceste investiții vor contribui la reducerea costurilor și la creșterea eficienței activităților desfășurate de Societatea Servicii Publice Vrancea S.R.L.
Totodată, președintele a invitat consilierii județeni să formuleze propuneri alternative, în măsura în care apreciază că există soluții mai eficiente pentru organizarea activității de întreținere și deszăpezire a drumurilor județene.
În continuare, președintele a susținut că dezvoltarea capacității operaționale a societății poate conduce la diminuarea dependenței de contractarea serviciilor de la operatori economici privați și la o utilizare mai eficientă a fondurilor publice alocate pentru întreținerea drumurilor județene.

  Fiind supus votului, proiectul de hotărâre nu a fost adoptat. 
14 voturi ”pentru”- Nicușor Halici, Adela Corina Agafiței, Lauriana Ailincuței, Raluca Monica Burlacu, Ludmila-Gianina Munteanu, Ionel Antimirescu, Adrian Atarcicov, Vasile Marin, Vasile Melinte, Ioan Micu, Lionida Milea, Cristian Onia, Pîslaru Sorin, Alin Daniel Olteanu.
10 ”abținere”- Livia Silvia Marcu, Cristinel Bălosu, Adrian Vasile Crețu, Ion Epure, Claudiu Matei, Florin Ovidiu Mărgărit, Florin Nedelcu, Mirela Carmen Bîznă, Marcel Spulber, Valentin Tobolcea.

· [bookmark: _Hlk75863858]La punctul 2 proiectul „Numirea administratorului provizoriu, cu drepturi depline de administrare, reprezentare și angajare și a administratorului provizoriu cu drepturi limitate de reprezentare la Societatea Parc Industrial Vrancea S.R.L.”
Președintele Consiliului Județean Vrancea, domnul Nicușor Halici, a precizat că proiectul de hotărâre a fost completat față de forma transmisă inițial, ca urmare a comunicării ulterioare privind desemnarea unui administrator provizoriu cu drepturi limitate de reprezentare pentru Societatea Servicii Publice Vrancea S.R.L.
S-a menționat faptul că sunt îndeplinite condițiile necesare pentru numirea administratorilor provizorii și că avizul comisiei de specialitate, precum și raportul compartimentului de specialitate, au fost emise ulterior primirii comunicării din partea Agenției pentru Monitorizarea și Evaluarea Performanțelor Întreprinderilor Publice, motiv pentru care proiectul de hotărâre a fost completat după transmiterea formei inițiale.
În continuare, s-a precizat că proiectul supus aprobării are ca obiect validarea numirii administratorilor provizorii.
S-a solicitat secretariatului tehnic întocmirea buletinelor de vot, prin înscrierea domnului Gheorghe Ciobanu în calitate de administrator provizoriu cu drepturi depline de administrare și a doamnei Daniela Gogean în calitate de administrator provizoriu cu drepturi limitate de reprezentare.

S-a trecut la dezbaterea proiectelor de hotărâri înscrise pe ordinea de zi.

· La punctul 3 proiectul privind „Majorarea capitalului social al societății PARC INDUSTRIAL VRANCEA S.R.L.”. 
Președintele Consiliului Județean Vrancea, domnul Nicușor Halici, a informat că Agenția pentru Dezvoltare Regională Sud-Est Brăila a lansat în consultare ghidul solicitantului pentru finanțarea parcurilor industriale, precizând că, până în prezent, nu a existat o astfel de oportunitate de finanțare, fapt care a determinat suspendarea activității Societății Parc Industrial Vrancea S.R.L.
S-a arătat că, în vederea reluării activității societății și a asigurării eligibilității proiectului pentru accesarea finanțării, este necesară îndeplinirea condițiilor prevăzute de ghidul solicitantului, inclusiv desemnarea administratorilor și asigurarea capitalului social.
Totodată, s-a precizat că vicepreședintele responsabil cu implementarea proiectului nu a putut participa la ședință și, prin urmare, nu poate prezenta informații suplimentare. De asemenea, s-a menționat că documentația proiectului se află în proces de actualizare, atât din perspectiva obținerii avizelor necesare, cât și a adaptării acesteia la cerințele prevăzute în ghidul solicitantului, care a fost modificat în ultimii doi ani.
S-a arătat că valoarea estimată a finanțării pentru realizarea parcului industrial este de aproximativ 12 milioane euro, urmând ca structura finanțării și a cofinanțării să fie stabilită în funcție de condițiile finale ale programului. Totodată, a precizat că valoarea estimată inițial a proiectului depășea 256 milioane lei, subliniind importanța atragerii unui volum cât mai mare de fonduri nerambursabile pentru implementarea investiției.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· [bookmark: _Hlk98489747]La punctul 4 proiectul privind „Modificarea Hotărârii Consiliului Județean Vrancea nr. 48 din 03 aprilie 2025 privind actualizarea Statutului Societății Parc Industrial Vrancea SRL”.
Președintele Consiliului Județean Vrancea, domnul Nicușor Halici, a precizat că proiectul de hotărâre a fost modificat față de forma transmisă inițial, prin completarea atribuțiilor specifice administratorului provizoriu cu drepturi limitate de reprezentare, ca urmare a primirii, ulterior convocării ședinței Consiliului Județean, a avizului emis de Agenția pentru Monitorizarea și Evaluarea Performanțelor Întreprinderilor Publice.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· [bookmark: _Hlk98489791]La punctul 5 proiectul privind „Actualizarea Monografiei economico-militare a judeţului Vrancea”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 6 proiectul privind „Modificarea componenței Comitetului pentru accelerarea procesului de dezinstituționalizare şi de prevenire a instituționalizării la nivelul județului Vrancea”.
Președintele Consiliului Județean Vrancea, domnul Nicușor Halici, a informat că, în exercitarea atribuțiilor conferite de lege, a emis o dispoziție prin care, începând cu data de 1 iulie 2026, domnul Alexandru Botezatu a fost numit temporar în funcția de director general al Direcției Generale de Asistență Socială și Protecția Copilului Vrancea.
În acest context, președintele a precizat că proiectul de hotărâre supus dezbaterii este determinat de această numire temporară.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· [bookmark: _Hlk182211129]La punctul 7 proiectul privind „Transformarea unui post contractual de execuție din statul de funcții al Bibliotecii Județene ”Duiliu Zamfirescu” Vrancea”.
 Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 8 proiectul privind „Aprobarea costului mediu lunar de întreținere pentru persoanele adulte cu dizabilități din centrele rezidențiale aflate în structura Direcției Generale de Asistență Socială și Protecția Copilului Vrancea, pentru anul 2026”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· [bookmark: _Hlk194908626]La punctul 9 proiectul privind „Modificarea organigramei, statului de funcţii şi a Regulamentului de Organizare şi Funcţionare ale Direcției Generale de Asistență Socială și Protecția Copilului Vrancea”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· [bookmark: _Hlk194908666]La punctul 10 proiectul privind „Aprobarea încheierii protocolului de colaborare dintre Consiliul Județean Vrancea, Muzeul Vrancei și S.C. Vasimih S.R.L., privind promovarea patrimoniului cultural al județului Vrancea și a aniversării a 95 de ani de la înființarea Muzeului Vrancei”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)
  
· La punctul 11 proiectul privind „Actualizarea datelor de identificare a unor poziții din cadrul anexei inventarului bunurilor care aparțin domeniului public al județului Vrancea”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 12 proiectul privind „Actualizarea  elementelor de identificare pentru bunurile imobile inventariate in  domeniul public al județului Vrancea la pozițiile nr. 9, 12, 15, 16, ca urmare a finalizării cadastrului sistematic”.
  Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 13 proiectul privind „Darea în folosință cu titlu gratuit Spitalului de Psihiatrie Cronici Dumbrăveni a unor imobile inventariate în domeniul public al Județului Vrancea, situate în comuna Dumbrăveni și comuna Dumitrești”.
  Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 14 proiectul privind „Preluarea imobilului teren în suprafață totală de 32.553 mp din domeniul public al Orașului Panciu în domeniul public al județului Vrancea”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)
    
· La punctul 15 proiectul privind „Preluarea imobilului teren în suprafață totală de 3.500 mp, din domeniul public al Municipiului Focșani în domeniul public al județului Vrancea”.
Fiind supus votului, proiectul de hotărâre a fost adoptat cu majoritate. (22 voturi ”pentru”, 2 ”abțineri”- Mirela Bîznă, Valentin Tobolcea)

· La punctul 16 proiectul privind „Solicitarea transmiterii imobilelor (teren) în suprafață totală de 4.130 mp, din domeniul public al comunei Garoafa în domeniul public al județului Vrancea”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 17 proiectul privind „Dezmembrarea în 82 loturi a imobilului teren situat în intravilanul comunei Garoafa, sat Bizighești, înscris în Cartea Funciară nr. 57190 Garoafa”.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 18 proiectul privind ,,Acordarea unui mandat special domnului Președinte Nicușor Halici, reprezentantul U.A.T. Județul Vrancea, în Adunarea Generală a Asociației de Dezvoltare Intercomunitară „Vrancea Curată”.
Fiind supus votului, proiectul de hotărâre a fost adoptat cu majoritate. (21 voturi ”pentru”, 3 ”abțineri”- Mirela Bîznă, Valentin Tobolcea, Maricel Spulber)

· La punctul 19 proiectul privind ,,Actualizarea componenței Echipei Intersectoriale Locale (EIL) pentru prevenirea și combaterea violenței domestice și a exploatării copiilor prin muncă”.
Președintele Consiliului Județean Vrancea, domnul Nicușor Halici, a precizat că, urmare a comunicării transmise de Inspectoratul de Poliție Județean Vrancea privind desemnarea unui nou reprezentant în cadrul echipei intersectoriale, se impune actualizarea componenței acesteia.
În acest sens, s-a solicitat secretariatului tehnic întocmirea buletinelor de vot necesare validării persoanei desemnate de Inspectoratul de Poliție Județean Vrancea ca membru al echipei intersectoriale.
 S-a propus ca, până la finalizarea și distribuirea buletinelor de vot, ședința să continue cu dezbaterea proiectelor de hotărâre înscrise pe ordinea de zi, astfel cum aceasta a fost aprobată. Propunerea a fost aprobată cu majoritate de voturi, înregistrându-se o ”abținere” - Mirela Bîznă.

· La punctul 20 proiectul privind ,,Solicitarea încheierii unui protocol cu Compania Națională de Administrare a Infrastructurii Rutiere, privind delegarea temporară a dreptului de administrare pentru sectorul de drum național DN2 (E85) în suprafață estimată de 1132 mp, identificată în Cartea Funciară nr. 56958 Garoafa”.
Fiind supus votului, proiectul de hotărâre a fost adoptat cu majoritate. (21 voturi ”pentru”, 3 ”abțineri”- Mirela Bîznă, Valentin Tobolcea, Maricel Spulber)

· La punctul 21 proiectul privind ,,Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2026”.
Domnul consilier județean, Claudiu Matei, a menționat că, în cadrul unei ședințe anterioare, a semnalat o serie de necesități ale Spitalul Județean de Urgență „Sfântul Pantelimon” Focșani, apreciind că, prin rectificarea bugetară propusă, o mare parte dintre acestea vor putea fi soluționate. În acest sens, a menționat alocarea fondurilor pentru repararea aparatului RMN, precum și pentru remedierea pagubelor produse de inundații la blocul alimentar și spălătorie și pentru realizarea unei platforme betonate. 
Domnul consilier județean a solicitat informații cu privire la stadiul demersurilor privind achiziționarea generatorului destinat spitalului.
Totodată, s-a precizat că grupul consilierilor județeni ai Partidului Național Liberal va susține proiectul de hotărâre.
Președintele Consiliului Județean Vrancea, domnul Nicușor Halici, a precizat că aspectele referitoare la achiziționarea generatorului nu fac obiectul proiectului de hotărâre aflat în dezbatere. S- a arătat că, până în prezent, conducerea Spitalul Județean de Urgență „Sfântul Pantelimon” Focșani nu a solicitat alocarea unor fonduri pentru o astfel de investiție, urmând ca, în eventualitatea unei asemenea solicitări, să fie analizate posibilitățile legale și disponibilitatea resurselor bugetare.
În continuare, s-a menționat că proiectul de hotărâre a fost inițiat ca urmare a solicitării formulate de directorul spitalului privind alocarea fondurilor necesare pentru remedierea defecțiunii aparatului RMN și pentru înlăturarea efectelor produse de inundațiile care au afectat spațiile de la subsolul unității sanitare.
De asemenea, acesta a precizat că, în cazul în care conducerea spitalului va formula și alte solicitări justificate, vor fi identificate resursele necesare și vor fi promovate proiecte de hotărâre în vederea supunerii acestora aprobării plenului Consiliului Județean.
Fiind supus votului, proiectul de hotărâre a fost adoptat cu majoritate. (21 voturi ”pentru”, 3 ”abțineri”- Mirela Bîznă, Valentin Tobolcea, Maricel Spulber)

· La punctul 22 proiectul privind ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Covor asfaltic pe DJ 241F, sector Boghești - Prisecani, comuna Boghești, județul Vrancea”.
Fiind supus votului, proiectul de hotărâre a fost adoptat cu majoritate. (21 voturi ”pentru”, 3 ”abțineri”- Mirela Bîznă, Valentin Tobolcea, Maricel Spulber)

· La punctul 23 proiectul privind ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Covor asfaltic pe D.J. 204P, sector Lăstuni – Tinoasa, Comuna Dumitrești, județul Vrancea”.
Domnul consilier județean, Claudiu Matei, a arătat că, potrivit referatului care însoțește proiectul de hotărâre, soluția tehnică propusă constă în executarea unui covor asfaltic, apreciindu-se că lucrările de reparații și întreținere a drumurilor din balast și piatră spartă nu sunt eficiente din punct de vedere economic și nu împiedică degradarea acestora.
În acest context, acesta a apreciat că soluția propusă este în concordanță cu punctul de vedere exprimat anterior de grupul din care face parte, potrivit căruia modernizarea drumurilor județene prin asfaltare reprezintă soluția optimă, și a precizat că proiectul de hotărâre va beneficia de susținerea consilierilor județeni ai Partidului Național Liberal.
Președintele Consiliului Județean Vrancea, domnul Nicușor Halici, a arătat că lucrările de balastare au reprezentat o etapă necesară pentru asigurarea unor condiții minime de circulație și acces, atât pentru locuitorii din zonele respective, cât și pentru intervenția utilajelor și echipajelor specializate în situații de urgență.
Totodată, președintele a precizat că aceste lucrări au avut un caracter etapizat și constituie baza pentru realizarea investițiilor ulterioare, respectiv executarea covoarelor asfaltice, subliniind că lucrările deja efectuate nu sunt pierdute, ci au contribuit la asigurarea condițiilor minime de circulație până la implementarea soluției definitive.
În continuare, s-a menționat că o abordare similară va fi aplicată și în cazul altor sectoare de drum județean, inclusiv cele din comunele Cârligele și Boghești.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 24 proiectul privind ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Modernizare infrastructură rutieră de drum județean 204L, Chiojdeni (int. DN 2N)-Cătăuți, comuna Chiojdeni, județul Vrancea”.
Președintele Consiliului Județean Vrancea, domnul Nicușor Halici, a precizat că proiectul de hotărâre este similar celui dezbătut anterior, exprimându-și speranța că astfel de investiții vor putea fi realizate pe un număr cât mai mare de sectoare de drum județean.
Totodată, s-a arătat că prioritizarea investițiilor are în vedere impactul acestora asupra utilizatorilor și locuitorilor din proximitatea drumurilor județene, prin modernizarea sectoarelor de drum propuse prin executarea de covoare asfaltice.
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

· La punctul 25 proiectul privind ,,Diminuarea domeniului public al Județului Vrancea cu suprafața de teren de 13.044 mp, aferentă drumului județean 205 P, situată pe amplasamentul coridorului de expropriere al lucrării de utilitate publică de interes național, Autostrada Moldovei A7, pentru loturile Buzău- Focșani si Focșani -Bacău”
Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

   Președintele Consiliului Județean Vrancea, domnul Nicușor Halici, a informat plenul că a dispus convocarea unei ședințe extraordinare a Consiliului Județean Vrancea, în format electronic, în data de 3 iulie, ora 9:00, în vederea dezbaterii unui proiect de hotărâre cu caracter urgent, care nu a putut fi inclus pe ordinea de zi a ședinței curente din cauza primirii ulterioare a documentației necesare.
  Totodată, președintele a precizat că această modalitate de lucru a fost aleasă pentru a evita transmiterea documentației în cursul sfârșitului de săptămână și convocarea comisiilor de specialitate în acea perioadă. De asemenea, s-a arătat că adoptarea proiectului de hotărâre este necesară pentru continuarea demersurilor privind racordarea la rețeaua de energie electrică a blocului de locuințe ANL din zona de sud a municipiului Focșani.

S-a revenit la dezbaterea proiectelor de hotărâre înscrise la punctele 2 și 19 de pe ordinea de zi, pentru care s-a desfășurat procedura de vot secret, fiind prezentate rezultatele votului și procedura aplicabilă acestora.

· La punctul 2 proiectul de hotărâre privind „Numirea comisiei de selecție și nominalizare, a  comisiei de contestații și aprobarea Regulamentului de organizare și funcționare al acestora, în vederea desemnării administratorilor SOCIETĂȚII SERVICII PUBLICE VRANCEA S.R.L. ”.
[bookmark: _Hlk210377792][bookmark: _Hlk210377518]
Președintele Comisiei de validare, domnul Marin Vasile, a prezentat procesul-verbal privind rezultatul votului secret exprimat pentru numirea administratorilor provizorii ai Societății Parc Industrial Vrancea S.R.L., consemnând că, din totalul de 24 de consilieri județeni prezenți, au votat 24, fiind înregistrate două buletine de vot nule.
În urma numărării voturilor, s-a constatat că domnul Gheorghe Ciobanu a obținut 17 voturi „pentru”, iar doamna Daniela Nicoleta Gojean a obținut 17 voturi „pentru”.
Având în vedere rezultatul votului secret, Comisia de validare a constatat că domnul Gheorghe Ciobanu a întrunit numărul de voturi necesar pentru numirea în funcția de administrator provizoriu cu drepturi depline de administrare, reprezentare și angajare a Societății Parc Industrial Vrancea S.R.L., iar doamna Daniela Nicoleta Gogean a întrunit numărul de voturi necesar pentru numirea în funcția de administrator provizoriu cu drepturi limitate de reprezentare a aceleiași societăți.

Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)


· La punctul 19 proiectul privind ,,Actualizarea componenței Echipei Intersectoriale Locale (EIL) pentru prevenirea și combaterea violenței domestice și a exploatării copiilor prin muncă”.
Președintele Comisiei de validare, domnul Marin Vasile, a prezentat procesul-verbal privind rezultatul votului secret exprimat pentru desemnarea unui membru în cadrul echipei intersectoriale locale pentru prevenirea și combaterea violenței domestice și a exploatării copilului prin muncă.
Comisia a constatat că, din totalul de 24 de consilieri județeni prezenți, au votat 24, fiind înregistrat un buletin de vot nul.
În urma numărării voturilor, s-a constatat că doamna Daniela Niagu a obținut 21 de voturi „pentru”, întrunind astfel numărul de voturi necesar pentru a fi desemnată membru în cadrul echipei intersectoriale locale pentru prevenirea și combaterea violenței domestice și a exploatării copilului prin muncă.

Fiind supus votului, proiectul de hotărâre a fost adoptat cu majoritate. (23 voturi ”pentru”, 1 ”abținere”- Mirela Bîznă)

   Epuizându-se punctele înscrise pe ordinea de zi, președintele consiliului județean,  domnul Nicușor Halici, a declarat închise lucrările ședinței ordinare a Consiliului Județean Vrancea din 29 iunie 2026.

